عساف علی

عساف علی (11 مئی 1888ء تا 1 اپریل 1953ء) بھارتی آزادی کے جنگجو اور نمایاں بھارتی وکیل تھے۔ وہ بھارت کی طرف سے امریکا میں پہلے سفیر تھے۔ انہوں نے اوڈیسہ کے گورنر کے طور پر بھی کام کیا۔

تعلیم 
عساف علی نے دہلی کے سینٹ اسٹیفن کالج میں تعلیم پائی۔ انہیں انگلستان کے لنکن ان کالج میں قانون کی تعلیم حاصل کرنے کا موقع بھی ملا۔

بھارتی قومی تحریک (انڈین نیشنل موومنٹ) 
1914ء میں برطانیہ کے ریاست عثمانیہ پر حملہ کرنے کے نتیجے میں بھارتی مسلمان آبادی بہت زیادہ متاثر ہوئی۔ عساف علی ترکی کی حمایت میں تھے اور پرائوی کونسل سے مستعفیٰ ہو گئے۔ اس تمام عمل کو انہوں نے غیر معاون تصور کیا اور دسمبر 1914ء میں واپس بھارت آ گئے۔ بھارت واپس آنے پر عساف علی بڑی شدت سے قومی تحریک کا حصہ بن گئے۔
1935ء میں وہ مسلم نیشنلسٹ پارٹی کے رکن کی حیثیت سے مرکزی قانون ساز اسمبلی میں منتخب ہو گئے۔ انہیں مسلم لیگ کے ایک امیدوار کے مقابل کانگریس امیدوار کے طور پر دوبارہ منتخب کیا گیا اور ڈپٹی لیڈر کے عہدے پر فائز ہوئے۔
اگست 1942ء میں آل انڈیا کانگریس کمیٹی نے 'ہندوستان چھوڑ دو' تحریک کا آغاز کیا تو گرفتاریاں شروع ہو گئیں۔ انہیں قید کر کے احمد نگر قلعہ کی جیل میں رکھا گیا جہاں ان کے ساتھ جواہر لعل نہرو اور کانگریس کی ورکنگ کمیٹی کے دوسرے ارکان بھی قید تھے۔

1946ء کا عہدہ 
2 ستمبر 1946ء کو جواہر لعل نہرو کی سرپرستی میں حکومت کی طرف سے انہیں ریلوے اور ٹرانسپورٹ کا نظم و نسق سنبھالنے کی ذمہ داری دی گئی۔ انہوں نے فروری 1947ء سے لے کر اپریل 1948ء کے وسط تک امریکا میں بھارت کے پہلے سفیر کی حیثیت سے بھی کام کیا۔

ذاتی زندگی 
1928ء میں انہوں نے ارونا عساف علی سے شادی کی۔ یہ شادی دو مختلف مذاہبِ سے تعلق رکھنے والے افراد کے درمیان میں وقوع پزیر ہوئی۔ عساف علی ایک مسلمان جبکہ ارونا ایک ہندو خاتون تھی۔ اسی طرح دونوں کی عمر میں بھی بہت فرق تھا۔ ارونا عساف علی سے پورے بیس سال چھوٹی تھی۔ ارونا کو 1942ء میں 'ہندوستان چھوڑ دو'تحریک کے دوران ممںبئی کے گوالیا ٹینک میدان میں نیشنل کانگریس کا جھنڈا لہرانے کے لیے یاد کیا جاتا ہے۔

وفات 
عساف علی نے برن، سوئٹزر لینڈ میں بھارت کے سفیر کی حیثیت سے خدمات سر انجام دیتے ہوئے اپنے دفتر میں وفات پائی۔ 1989ء میں بھارتی ڈاک سروس نے ان کے اعزاز میں ایک ٹکٹ کا آغاز کیا۔ ان کی بیوی ارونا عساف علی کو بھارت کے سب سے بڑے سول اعزاز 'بھارت رتنا' ایوارڈ سے نوازا گیا۔

حوالہ جات

بیرونی روابط 
 Asaf Ali - An Obituary

1888ء کی پیدائشیں
1953ء کی وفیات
آزاد ہند فوج کی آزمائشیں
اتر پردیش سے آزادی ہند کے فعالیت پسند
اتر پردیش سے انڈین نیشنل کانگریس کے سیاست دان
الہ آباد کے سکالر
الہ آباد کے سیاستدان
بیسویں صدی کے بھارتی قانون دان
بھارت کی دستور ساز اسمبلی کے ارکان
بھارت کے سفرا برائے ریاستہائے متحدہ
بھارتی سرکاری ملازمین
بھارتی سفارتکار
بھارتی مسلم شخصیات
دہلی کے سیاست دان
سینٹ اسٹیفنز کالج دہلی کے فضلا
کامنز زمرہ جس کا ربط ویکی ڈیٹا پر ہے
ہندوستان کی مرکزی قانون ساز اسمبلی کے اراکین
بھارت کے سفرا برائے مقدس کرسی
اڑیسہ کے گورنر
بیسویں ویں صدی کے ہندوستانی مسلمان